Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 2004. január 1-jei módosításával az adatkezelés jogszerûségét megalapozó „hozzájárulás” pontosan definiált fogalommá vált. A törvény értelmezõ rendelkezései szerint a hozzájárulás: „az érintett kívánságának önkéntes és
Paragraph Index: 734

A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 2004. január 1-jei módosításával az adatkezelés jogszerûségét megalapozó „hozzájárulás” pontosan definiált fogalommá vált. A törvény értelmezõ rendelkezései szerint a hozzájárulás: „az érintett kívánságának önkéntes és határozott kinyilvánítása, amely megfelelõ tájékoztatáson alapul, és amellyel félreérthetetlen beleegyezését adja a rá vonatkozó személyes adatok – teljes körû vagy egyes mûveletekre kiterjedõ – kezeléséhez”. Figyelemmel arra, hogy egyfelõl a magyar jogszabályok több helyen is rendelkeznek olyan adatkezelésekrõl, amelyek az érintettek – ez idáig pontosan meg nem határozott tartalmú – hozzájárulására épülnek, másfelõl már korábban több panaszban is kifogásolták a vagyonnyilatkozat-tételi kötelezettség teljesítésének módját, vizsgálatot indítottam annak tisztázására, hogy a hatályos jogszabályok alapján vagyonnyilatkozat-tételre kötelezettek hozzátartozói esetében érvényesül-e és miként az Avtv. módosításával egyértelmûvé vált hozzájárulás. A vizsgálat arra is kiterjedt, hogy a Belügyminisztérium Közigazgatásszervezési és Közszolgálati Hivatala (a továbbiakban: Hivatal) által kiadott nyilatkozatminták tartalmi és formai szempontból megfelelnek-e a vonatkozó törvényi, elsõsorban adatvédelmi elõírásoknak. A panaszosok szerint ugyanis a vagyonnyilatkozat-tételi kötelezettségük teljesítése során olyan nyilatkozat kitöltését kérik tõlük és a velük közös háztartásban élõktõl, melyben visszavonhatatlan hozzájárulásukat adják személyes adataik kezeléséhez és ellenõrzéséhez, továbbá általános felhatalmazást adnak a Hivatalnak a banktitok körébe tartozó tények, információk stb. megismeréséhez. Végezetül választ kerestem arra a kérdésre is, hogy milyen következményei lehetnek annak, ha a vagyonnyilatkozat-tételre kötelezettel közös háztartásban élõ – akinek vagyonáról a kötelezett szintén számadással tartozik – nem járul hozzá személyes adataik kezeléséhez. A vizsgálat során az alábbiakat állapítottam meg: A közszféra dolgozóinak jelentõs köre (a továbbiakban: kötelezett) a köztisztviselõk jogállásáról szóló többször

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes